স্বামীর সঙ্গে বনিবনা হয় না। ডিভোর্সের মামলা চলছে। বদলা নিতে স্ত্রীর উপর হামলার অভিযোগ উঠল স্বামীর বিরুদ্ধে। অভিযোগ, রাস্তার উপর ওই মহিলার শ্লীলতাহানি করেন তাঁর স্বামীর বন্ধু। ঘটনাটি ঘটেছে সল্টলেকের বৈশাখী আবাসনের কাছে।
 নিজস্ব প্রতিবেদন : স্বামীর সঙ্গে বনিবনা হয় না। ডিভোর্সের মামলা চলছে। বদলা নিতে স্ত্রীর উপর হামলার অভিযোগ উঠল স্বামীর বিরুদ্ধে। অভিযোগ, রাস্তার উপর ওই মহিলার শ্লীলতাহানি করেন তাঁর স্বামীর বন্ধু। ঘটনাটি ঘটেছে সল্টলেকের বৈশাখী আবাসনের কাছে। শনিবার সন্ধ্যায় এক বান্ধবীর সঙ্গে বাড়ি ফিরছিলেন ওই মহিলা। অভিযোগ, সেইসময় বৈশাখী আবাসনের কাছে তাঁর উপর চড়াও হন স্বামীর বন্ধু ওই যুবক। তাঁকে এলোপাথাড়ি চড়-থাপ্পড় মারতে থাকে ওই যুবক। ওই মহিলার দাবি, স্বামীর সঙ্গে ডিভোর্সের মামলা চলছে। সেই আক্রোশ থেকেই তাঁর উপর বদলা নিতে এই হামলা ঘটানো হয়। ওই মহিলা আরও জানিয়েছেন, অভিযুক্ত যুবক প্রভাবশালী। যেকারণে তাঁর বিরুদ্ধে থানায় অভিযোগ জানাতে ভয় পাচ্ছেন তাঁরা। বাড়িতে বৃদ্ধ মা ও এক সন্তানকে নিয়ে আতঙ্কের মধ্যে দিন কাটাচ্ছেন।